ᱠᱚᱠᱵᱚᱨᱚᱠ ᱯᱟᱹᱨᱥᱤ

ᱠᱚᱠᱚᱵᱚᱟᱨᱚᱠ (ᱛᱨᱤᱯᱩᱨᱤ ᱥᱮ ᱛᱤᱯᱨᱟᱠᱚᱠ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱥᱤᱧᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱟᱨ ᱚᱱᱟ ᱥᱩᱨ ᱵᱟᱝᱞᱟᱫᱮᱥ ᱨᱮᱱ ᱛᱨᱤᱯᱩᱨᱤ ᱦᱚᱲ ᱠᱚᱣᱟ ᱢᱩᱬ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱧᱩᱛᱩᱢ ᱫᱚ ᱠᱚᱠ ᱢᱮᱱᱮᱛ "ᱟᱲᱟᱝ" ᱟᱨ ᱠᱚᱨᱚᱠ ᱢᱮᱱᱮᱛ "ᱦᱚᱲ" ᱥᱮ "ᱢᱟᱹᱱᱢᱤ" ᱠᱷᱚᱱ ᱦᱮᱡ ᱟᱠᱟᱱᱟ᱾ ᱠᱚᱠᱵᱚᱨᱚᱠ ᱥᱮ ᱛᱨᱤᱯᱩᱨᱤ ᱫᱚ ᱥᱟᱢᱟᱝ-ᱠᱚᱸᱭᱮ ᱥᱤᱧᱚᱛ ᱨᱮᱭᱟᱜ ᱢᱟᱨᱮ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ᱾

ᱱᱟᱜᱟᱢ
ᱠᱚᱠᱵᱚᱨᱚᱠ ᱫᱚ ᱢᱟᱲᱟᱝ ᱛᱨᱤᱯᱩᱨᱤᱥᱮ ᱛᱤᱯᱨᱟ ᱠᱚᱠ ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱸᱱᱟ, ᱡᱟᱦᱟᱸ ᱨᱮᱭᱟᱜ ᱧᱩᱛᱩᱢ ᱫᱚ ᱒᱐ ᱟᱱ ᱯᱤᱲᱦᱤ ᱨᱮ ᱵᱚᱫᱚᱞ ᱟᱠᱟᱱᱟ᱾  ᱱᱚᱣᱟ ᱧᱩᱛᱩᱢ ᱛᱮ ᱢᱟᱨᱮ ᱛᱣᱟᱯᱟᱨᱟ ᱨᱟᱡᱽ ᱨᱮᱱ ᱦᱚᱲ, ᱥᱟᱶ ᱥᱟᱶᱛᱮ ᱩᱱᱠᱩᱣᱟᱜ ᱡᱟᱹᱛ ᱦᱚᱸ ᱵᱩᱡᱷᱟᱹᱜ ᱠᱟᱱ ᱛᱟᱦᱮᱸᱱᱟ᱾

ᱠᱚᱠᱵᱚᱨᱚᱠ ᱯᱟᱹᱨᱥᱤ ᱫᱚ ᱱᱟᱱᱟᱼᱦᱩᱱᱟᱹᱨ ᱨᱩᱯ ᱛᱮ ᱑ ᱞᱩ ᱯᱤᱲᱦᱤ ᱠᱷᱚᱱ ᱜᱮ ᱱᱚᱣᱟ ᱴᱚᱴᱷᱟ ᱨᱮ ᱪᱟᱹᱞᱩ ᱦᱮᱡ ᱟᱠᱟᱱᱟ᱾ ᱚᱱᱟ ᱯᱤᱲᱦᱤ ᱨᱮᱜᱮ ᱛᱨᱤᱯᱩᱨᱟ ᱨᱮᱱ ᱨᱟᱡᱟ ᱠᱚᱣᱟ ᱱᱟᱜᱟᱢ ᱚᱞ ᱮᱛᱚᱦᱚᱵ ᱞᱮᱱᱟ᱾ ᱡᱟᱦᱟᱸ ᱪᱤᱠᱤ ᱛᱮ ᱠᱚᱠᱵᱚᱨᱚᱠ ᱯᱟᱹᱨᱥᱤ ᱚᱞ ᱦᱩᱭᱩᱜ ᱠᱟᱱ ᱛᱟᱦᱮᱸᱱᱟ ᱚᱱᱟ ᱨᱮᱭᱟᱜ ᱧᱩᱛᱩᱢ ᱫᱚ ᱠᱳᱞᱳᱢᱟ ᱪᱤᱠᱤ᱾ ᱛᱨᱤᱯᱩᱨᱟ ᱨᱟᱡᱟ ᱠᱚᱣᱟᱜ ᱠᱟᱹᱦᱱᱤ ᱨᱟᱡᱽᱨᱚᱛᱱᱚᱠᱚᱨ ᱧᱩᱛᱩᱢᱟᱱ ᱯᱩᱛᱷᱤ ᱨᱮ ᱚᱞ ᱫᱚᱦᱚ ᱦᱩᱭ ᱞᱮᱱᱟ᱾ ᱯᱩᱛᱷᱤ ᱫᱚ ᱥᱮᱫᱟᱭ ᱨᱮ ᱫᱩᱨᱞᱳᱵᱮᱸᱫᱽᱨᱚ ᱪᱳᱱᱛᱟᱭ ᱠᱳᱞᱳᱢᱟ ᱪᱤᱠᱤ ᱵᱮᱵᱷᱟᱨ ᱠᱟᱛᱮ ᱠᱚᱠᱵᱚᱨᱚᱠ ᱯᱟᱹᱨᱥᱤ ᱛᱮᱭ ᱚᱞ ᱞᱮᱫᱟ᱾

ᱛᱟᱭᱚᱢ ᱛᱮ ᱥᱩᱠᱨᱮᱥᱚᱨ ᱟᱨ ᱵᱟᱱᱮᱥᱣᱚᱨ ᱧᱩᱛᱩᱢᱟᱱ ᱵᱟᱨᱭᱟ ᱵᱨᱟᱦᱢᱚᱱ ᱚᱱᱟ ᱯᱩᱛᱷᱤ ᱥᱚᱸᱥᱠᱨᱤᱛ ᱯᱟᱹᱨᱥᱤ ᱟᱨ ᱚᱱᱟ ᱛᱟᱭᱚᱢ ᱑᱙ ᱟᱱ ᱯᱤᱲᱦᱤ ᱨᱮ ᱵᱟᱝᱞᱟ ᱛᱮᱠᱤᱱ ᱛᱚᱨᱡᱚᱢᱟ ᱞᱮᱫᱟ᱾ ᱠᱚᱠᱵᱚᱨᱚᱠ ᱯᱟᱹᱨᱥᱤ ᱛᱮ ᱚᱞᱚᱱᱟ ᱢᱟᱨᱮ ᱯᱩᱛᱷᱤ ᱫᱚ ᱱᱤᱛ ᱟᱫᱚ ᱵᱟᱹᱱᱩᱜᱼᱟ᱾ ᱑᱙ ᱟᱱ ᱠᱷᱚᱱ ᱒᱐ ᱟᱱ ᱯᱤᱲᱦᱤ ᱢᱩᱸᱫᱽ ᱨᱮ ᱠᱚᱠᱵᱚᱨᱚᱠ ᱫᱚ ᱛᱷᱟᱱᱤᱛ ᱦᱚᱲ ᱠᱚᱣᱟᱜ ᱢᱚᱪᱟ ᱨᱮᱭᱟᱜ ᱯᱟᱹᱨᱥᱤ ᱞᱮᱠᱟᱛᱮ ᱪᱚᱞ ᱦᱮᱡ ᱞᱮᱱᱟ᱾

᱑᱙᱗᱙ ᱥᱮᱨᱢᱟ ᱨᱮ ᱠᱚᱠᱵᱚᱨᱚᱠ ᱫᱚ ᱛᱨᱤᱯᱩᱨᱟ ᱯᱚᱱᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱚᱨᱠᱟᱨᱤ ᱯᱟᱹᱨᱥᱤ ᱛᱮ ᱠᱟᱛᱮ ᱩᱪᱷᱟᱹᱱ ᱞᱮᱫᱼᱟᱭ᱾ ᱚᱱᱟ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱱᱚᱣᱟ ᱯᱟᱹᱨᱥᱤ ᱫᱚ ᱛᱨᱤᱯᱩᱨᱟ ᱨᱮ ᱮᱛᱚᱦᱚᱵ ᱠᱷᱚᱱ ᱪᱮᱛᱟᱱ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱦᱟᱹᱵᱤᱫ ᱯᱟᱲᱦᱟᱣ ᱦᱩᱭ ᱦᱤᱡᱩᱜ ᱠᱟᱱᱟ᱾ ᱛᱨᱤᱯᱩᱨᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱑᱙᱙᱔ ᱨᱮ ᱢᱤᱫ ᱥᱟᱨᱴᱤᱯᱷᱤᱠᱮᱴ ᱠᱳᱨᱥ ᱮᱛᱚᱦᱚᱵ ᱞᱮᱱᱟ ᱟᱨ ᱒᱐᱐᱑ ᱨᱮ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱯᱞᱳᱢᱟ ᱠᱳᱨᱥ ᱮᱛᱚᱦᱚᱵ ᱦᱩᱭ ᱞᱮᱱᱟ᱾ ᱒᱐᱑᱒ ᱥᱮᱨᱢᱟ ᱠᱷᱚᱱ ᱛᱨᱤᱯᱩᱨᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱠᱚᱞᱮᱡᱽ ᱠᱚᱨᱮ ᱵᱤ.ᱮ. ᱟᱨ ᱒᱐᱑᱕ ᱠᱷᱚᱱ ᱮᱢ.ᱮ. ᱰᱤᱜᱽᱨᱤ ᱪᱟᱹᱞᱩᱣᱟᱠᱟᱱᱟ᱾

ᱱᱤᱛ ᱱᱚᱣᱟ ᱯᱟᱹᱨᱥᱤ ᱥᱤᱧᱚᱛ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱥᱩᱪᱤ ᱨᱮ ᱥᱮᱞᱮᱫ ᱚᱪᱚ ᱨᱮᱭᱟᱜ ᱠᱩᱨᱩᱢᱩᱴᱩ ᱪᱟᱞᱟᱜ ᱠᱟᱱᱟ᱾

ᱦᱟᱹᱯᱟᱹᱴᱤᱧ ᱟᱨ ᱥᱟᱹᱭᱟᱹᱭᱟᱱ ᱯᱟᱹᱨᱥᱤ ᱠᱚ

ᱮᱞᱠᱷᱟ
ᱞᱮᱠᱷᱟ ᱫᱚ ᱠᱚᱠᱵᱚᱨᱚᱠ ᱛᱮ ᱞᱮᱠᱷᱟᱢᱩᱝ ᱠᱚ ᱢᱮᱛᱟᱜᱼᱟ᱾

᱑. sa (ᱢᱤᱫ)᱒. nwi (ᱵᱟᱨ)᱓. tham᱔. brwi᱕. ba᱖. dok᱗. sni᱘. char᱙. chuku᱑᱐. chi᱒᱐. nwichi (khol)᱑᱐᱐. ra᱑᱐᱑. ra sa᱒᱐᱐. nwira1000. sai᱑᱐᱐᱑. sai sa᱒᱐᱐᱐. nwi sai᱑᱐,᱐᱐᱐. chisai᱒᱐,᱐᱐᱐. nwichi sai᱑,᱐᱐,᱐᱐᱐. rasai᱒,᱐᱐,᱐᱐᱐. nwi rasai᱑᱐,᱐᱐,᱐᱐᱐. chirasai᱒᱐,᱐᱐,᱐᱐᱐. nwichi rasai᱑,᱐᱐,᱐᱐,᱐᱐᱐. rwjak᱒,᱐᱐,᱐᱐,᱐᱐᱐. nwi rwjak᱑᱐᱐,᱐᱐,᱐᱐,᱐᱐᱐. rarwjak᱑᱐,᱐᱐,᱐᱐,᱐᱐,᱐᱐,᱐᱐᱐. sai rarwjak᱑᱐,᱐᱐,᱐᱐,᱐᱐,᱐᱐,᱐᱐,᱐᱐,᱐᱐,᱐᱐,᱐᱐᱐. rasaisai rarwjak

ᱥᱟᱫᱷᱟᱨᱚᱱ ᱟᱹᱭᱟᱹ
 ᱥᱟᱱᱛᱟᱲᱤ  ᱛᱨᱤᱯᱩᱨᱤ (ᱠᱚᱠᱵᱚᱨᱚᱠ) ᱡᱚᱦᱟᱨ  Khulumkha ᱥᱟᱹᱜᱩᱱ ᱫᱟᱨᱟᱢ  Lamsogo  ᱥᱟᱨᱦᱟᱣ  Hambai ᱟᱹᱰᱤ ᱟᱹᱰᱤ ᱥᱟᱨᱦᱟᱣ  Belaikheno Hambai ᱥᱟᱹᱜᱩᱱ ᱵᱤᱫᱟᱹᱭ  Thangkha ᱥᱟᱹᱜᱩᱱ ᱥᱮᱛᱟᱜ  Phung kaham ᱥᱟᱹᱜᱩᱱ ᱛᱤᱠᱤᱱ  Dibor kaham ᱥᱟᱹᱜᱩᱱ ᱟᱹᱭᱩᱵ  Sanja/Sarik kaham ᱥᱟᱹᱜᱩᱱ ᱧᱤᱫᱟᱹ  Hor kaham ᱪᱮᱫ ᱞᱮᱠᱟ ᱢᱮᱱᱟᱢᱟ?  Nwng bahai tong?/Bahai tong? ᱱᱟᱯᱟᱭ ᱜᱮ  Kahamno ᱤᱧ ᱛᱨᱤᱯᱩᱨᱟᱧ ᱫᱤᱞᱟᱹᱲᱟᱜᱼᱟ  Ang Tripurano hamjakgo

ᱥᱮᱪᱮᱫ ᱴᱷᱟᱶ ᱠᱚ

ᱚᱞ ᱛᱚᱦᱚᱨ

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
 ᱠᱚᱠ ᱰᱤᱠᱥᱮᱱᱟᱨᱤ : ᱚᱱᱞᱟᱭᱤᱱ ᱠᱚᱠᱵᱚᱨᱚᱠ ᱰᱤᱠᱥᱮᱱᱟᱨᱤ

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱪᱤᱱᱟᱼᱵᱤᱵᱵᱚᱛᱤ ᱯᱟᱹᱨᱥᱤ
ᱛᱷᱚᱠ:ᱵᱚᱰᱚᱼᱜᱟᱨᱚ ᱯᱟᱹᱨᱥᱤ
ᱛᱷᱚᱠ:ᱛᱨᱤᱯᱩᱨᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱟᱥᱟᱢ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱢᱤᱡᱚᱨᱟᱢ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱢᱤᱭᱟᱱᱢᱟᱨ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱞᱟᱛᱤᱱ ᱦᱚᱨᱚᱯ